
נוסח לא מתוקן

 מושב רביעי
<פרוטוקול מס' 515>

<סדר היום:>
<תקנות המאבק בארגוני פשיעה (דרכי ניהול רכוש שחולט ומימושו), התשע"א-2011>
נכחו:

<חברי הוועדה:> 
דוד רותם – היו"ר
<מוזמנים:> 
	ענת זוהר
	–
	מחלקת ייעוץ וחקיקה, משרד המשפטים

	רעיה שטנר
	–
	ע' יועמ"ש, המשרד לביטחון פנים

	ירון שטיינברג
	–
	מנהל תחום משרדים מנהליים באגף החשב הכללי, משרד האוצר

	יהודה שפר
	–
	משנה לפרקליט המדינה כלכלי, פרקליטות המדינה

	ליאת פדן
	–
	קצין חילוט ארצי, משטרת ישראל

	הלית אילסר
	–
	מנהלת היחידה הארצית לגילוי ולניהול רכוש, האפוטרופוס הכללי

	שירי לנג
	–
	עו"ד בלשכה המשפטית, הנהלת בתי המשפט

	חיים אברג'ל
	–
	נציג, לשכת עורכי הדין


<ייעוץ משפטי:>
אלעזר שטרן
<מנהלת הוועדה:>
דורית ואג
<קצרנית פרלמנטרית:>
אסתר מימון
<תקנות המאבק בארגוני פשיעה (דרכי ניהול רכוש שחולט ומימושו), התשע"א-2011>
<היו"ר דוד רותם:>
בוקר טוב תקנות המאבק בארגוני פשיעה (דרכי ניהול רכוש שחולט  ומימושו), התשע"א-2011.
<ענת זוהר:>
מדובר בתקנות שמסדירות את ניהול הרכוש שחולט לפי חוק המאבק בארגוני פשיעה על-ידי האפוטרופוס הכללי. בדיון קודם שהתקיים כאן בוועדה למעשה קראנו את כל התקנות, ולגבי כולן היתה הסכמה, למעט על תקנה 3. אנחנו נבקש להתמקד בתקנה זו, להסביר מה הוסכם, ולאשר את התקנות.
<היו"ר דוד רותם:>
מה הוסכם?

<ענת זוהר:>
בהתייעצות פנימית שערכנו בעקבות הדיון הקודם בוועדה חזרנו למשרד המשפטים.
<היו"ר דוד רותם:>
מה הוסכם במשרד המשפטים?
<ענת זוהר:>
נבקש את אישור הוועדה לכל התקנות.

<יהודה שפר:>
הוועדה ביקשה מהממשלה לחזור עם הצעה מוסכמת.
<היו"ר דוד רותם:>
התכוונתי שהיא תחזור עם הצעה מוסכמת עלי.
<ענת זוהר:>
לגבי תקנה 3 – בנוסח קודם דובר על כך שבית המשפט יודיע לאפוטרופוס הכללי על צו חילוט שהוא חלוט. הנהלת בתי המשפט בדיון הקודם התנגדה לכך משום שהיא טענה שאין לה אפשרות לעדכן את האפוטרופוס הכללי לגבי צו חלוט. לכן הסכמנו להשמיט את המלה "חלוט". כלומר, מזכירות בתי המשפט הודיעה לאפוטרופוס הכללי על צו חילוט, כשהאפוטרופוס הכללי למעשה יהיה רשאי לפעול על-פי צו החילוט עוד לפני היותו חלוט על בסיס אותה הודעה של מזכירות בתי המשפט. בפועל, היות שהאפוטרופוס הכללי לא רוצה להתחיל לפעול לפני שהצו חלוט, הוא יוכל – זה לא ייקבע בתקנות, אלא בנהלים פנימיים של האפוטרופוס – להמתין 45 יום, ואפילו אולי עוד מספר ימים, לפי שיקול דעתו, על מנת לוודא שבאמת חלף הזמן שבו ניתן להגיש ערעור, ורק אז הוא יוכל להתחיל לפעול למימוש הצו. זו ההסכמה שהתקבלה. 

כדי להבהיר את הסמכות של האפוטרופוס הכללי לפעול על-פי הצו שניתן לפי תקנה 3 גם הובהר בתקנה 4 שהסיטואציה היחידה שבה האפוטרופוס הכללי יהיה מנוע מלפעול על-פי הצו היא אך ורק אם הוגשה בקשה לעיכוב ביצוע צו החילוט לידי האפוטרופוס הכללי על-ידי מבקש עיכוב הביצוע. זה למעשה מה שהוסכם לגבי תקנה 3.

<היו"ר דוד רותם:>
זהו? יש לך בעיות עם התקנות האלה?
<אלעזר שטרן:>
לא.
<היו"ר דוד רותם:>
גם לי לא. לך יש?

<חיים אברג'ל:>
לא, אדוני.

<היו"ר דוד רותם:>
כל הכבוד. 
הצבעה 

בעד אישור התקנות – פה אחד
התקנות אושרו.
<היו"ר דוד רותם:>
התקנות אושרו פה אחד.

<הישיבה ננעלה בשעה 11:13.>
